Ўзбекистондаги украин диаспораси “евромайдончи”ларни қоралаб чиқди\nЎзбекистондаги украин диаспораси Киевдаги "евромайдончилар"ни қўллаб Тошкентда пикет ўтказган саккиз фаол ҳатти-ҳаракатларини қоралаб чиқди. Францияда яшовчи украиналиклар эса ўзбекистонлик "евромайдончилар"ни қўллаб намойишга чиқди.\nЎзбекистон Байналмилал маданият марказида пайшанба куни ўтказилган украин ва қрим-татар диаспораси вакилларининг йиғинида унинг қатнашчилари Тошкентдаги Украина элчихонаси ҳамда Тарас Шевченко ҳайкали олдида Киевдаги “евромайдончилар”ни қўллаб пикет ўтказган 8 ўзбекистонлик фаолларнинг ҳатти-ҳаракатларини қоралашди.\nЙиғинда нутқ сўзлаган Тошкентдаги “Славутич” деб аталувчи Украина маданият маркази раҳбари Владимир Бойко ўзбекистонлик фаолларнинг ҳатти-ҳаракатларини провокация деб атаган.\nЎзбекистон ҳукумати назоратидаги UzDaily.uz нашри жаноб Бойконинг “Бу аферистлар ноқонуний ҳаркатлари учун лойиқ жазони олишади, деб умид қиламиз. Уларнинг ҳатти-ҳаракати Ўзбекистондаги украин диаспораси фикрини акс эттирмайди”,- деган сўзларидан иқтибос келтирган.\nУкраина маданият маркази раҳбари Владимир Бойко Озодлик билан суҳбатда бу ҳақда гапиришни истамади.\n- Сайтда ўқинг, ҳаммаси бор. Бу учрашувга журналистларни ҳам таклиф этган эдик. Телефонда бу ҳақда гапирмоқчи эмасман,- деб гапни қисқа қилди Бойко.\nЎтган ҳафтада Украинадаги намойишчиларни қўллаб Тошкентдаги Украина элчихонаси олдида пикет ўтказган 8 фаол тезкор маҳкама қарори билан 15 кунлик қамоққа ва турли жарималарга ҳукм этилган эдилар.\nЖумладан, Тошкентдаги “Британия кенгаши” ўқитувчиси Алексе Улько, “Оригами қанотлари” рок гуруҳи лидери Ашот Даниэлян ва акциянинг яна бир иштирокчиси Артем Люднийлар 15 кунга қамоққа ташланди.\nТаниқли фотограф ва кинодокументалист Умида Ахмедова, унинг ўғли Тимур Карпов ва бошқа фаоллар эса 20-30 минимал ойлик миқдорида жаримага тортилди.\nФаолларга рухсат этилмаган митинг ўтказиш айблари қўйилган.\nУмида Аҳмедова Озодлик билан суҳбатда уларнинг ҳаракати ҳеч қандай сиёсий акция ёки намойиш бўлмаганини айтган.\n- Украиналик дўстлариб билан бирга эдим ўша куни. Ўзи украиналик, уйланиб бу ерда қолиб кетган Артём, таржимон Алексе Улько, музикант Ашот Данэлянлар. Улар айтишдики ҳеч кимда айб йўқ. Бу бизни туйғумиз, Украина бизни ватанимиз, деб айтишди. Шунинг учун уларни 15 суткага қамаб қўйди, - дейди Аҳмедова.\nФранцияда яшовчи украина диаспораси вакиллари эса чорашанба куни Парижда ўзбекистонлик саккиз “евромайдончи” фаолнинг жазоланишига қарши норозилик намойиши ўтказди.\nПарижнинг Place Chassaigne Goyon майдонида улар ҳимоясига ўтказилган намойишда ўнлаб журналистлар ва ўзбекистонлик ҳуқуқ фаоллари қатнашди.\nНамойишчилар қўлларида “Янукович - диктатор”, “Каримов – диктатор”деган ёзувлар битилган плакатларни кўтариб турдилар. Олдинига ушбу акция Ўзбекистон элчихонаси олдида ўтказилиши керак эди. Лекин, полиция бунга руҳсат бермаган.\nНамойиш қатнашчиларидан бири Франциядаги Ўт юраклар клуби раҳбари Мўътабар Тожибоева: “Ўзбекистонда фуқаролар ўз фикрини эркин ифода этиш ҳуқуқларидан маҳрум. Улар ўз фикрини ифода тишнинг ҳар қандай усули жиноятга тенглаштирилади. Шу муаммога европаликлар эътиборини қаратиш учун биз бу намойишни ўтказдик”, - дейди ўзбекистонлик ҳуқуқ фаоли.\nТожибоева фикрича, Украина маданият маркази раҳбарининг баёнотлари Ўзбекистондаги украина диаспораси вакилларининг фикрини акс эттирмайди.\n-Ўзбекистондаги Украина маданият маркази ходимлари аҳволини тушиниш мумкин. Ўзбекистонда вазият ҳаммага маълум, у ерда яшовчи бошқа диаспора вакиллари ҳам ҳукуматни истаган фикрини сайраб гапириб бериши мумкин, - дейди Тожибоева.\nШундоқ ҳам араб инқилобларидан қаттиқ хавотирга тушган Ўзбекистон ҳукумати ҳозир мамлакат бўйлаб чеклов ва текширувларга кучайтирмоқда.\nУкраинада кечаётган сиёсий жараёнлар Ўзбекистон раҳбариятини янада кўпроқ хавотирга солмоқда.


548-сон 31.12.1999. УСТАВ ФОНДЛАРИДА ДАВЛАТ МУЛКИ УЛУШИ БЎЛГАН БАНКРОТ КОРХОНАЛАРНИ ТУГАТИШ БЎЙИЧА ТУГАТИШ КОМИССИЯЛАРИ ТЎҒРИСИДАГИ НИЗОМНИ ТАСДИҚЛАШ ҲАҚИДА\nУстав фондларида давлат мулки улуши бўлган банкрот корхоналарни тугатиш бўйича тугатиш комиссиялари тўғрисида НИЗОМ\nТугатиш комиссиясини тузиш\nТугатиш комиссиясининг иш тартиби\nТугатиш комиссиясининг ваколатлари\nТугатишни амалга ошириш муддати\nҲужжат кучини йўқотган 19.01.2004\n2.03.00.00.00 Фуқаролик қонунчилиги / 03.03.00.00 Юридик шахслар / 03.03.03.00 Юридик шахслар банкротлиги ва санация (шунингдек 09.03.00.00 га қаралсин);\nМазкур қарор Ўзбекистон Республикаси Вазирлар Маҳкамасининг 2004 йил 19 январдаги 31-сонли «Ўзбекистон Республикаси Ҳукуматининг айрим қарорларига ўзгартиришлар киритиш, шунингдек баъзиларини ўз кучини йўқотган деб ҳисоблаш тўғрисида»ги қарори билан ўз кучини йўқотган.\nУстав фондларида давлат мулки улуши бўлган банкрот корхоналарни тугатиш бўйича тугатиш комиссияларини тузиш жараёнларини ва уларнинг фаолиятини тартибга солиш мақсадида Вазирлар Маҳкамаси қарор қилади:\n1. Устав фондларида давлат мулки улуши бўлган банкрот корхоналарни тугатиш бўйича тугатиш комиссиялари тўғрисидаги Низом иловага мувофиқ тасдиқлансин.\n2. Мазкур қарорнинг бажарилишини назорат қилиш Бош вазир ўринбосари Б.С. Ҳамидов зиммасига юклансин.\n31 декабрдаги 548-сон қарорига\nУстав фондларида давлат мулки улуши бўлган банкрот корхоналарни тугатиш бўйича тугатиш комиссиялари тўғрисида\n1. Ушбу Низом «Банкротлик тўғрисида»ги Ўзбекистон Республикаси Қонунига, Ўзбекистон Республикаси Президентининг 1999 йил 23 июлдаги ПФ-2342-сон Фармонига ва Ўзбекистон Республикаси Вазирлар Маҳкамасининг 1999 йил 26 июлдаги 362-сон қарорига мувофиқ, устав фондларида давлат мулки улуши бўлган банкрот корхоналарни тугатиш бўйича тугатиш комиссиялари (бундан кейин тугатиш комиссияси деб аталади) фаолиятини ташкил этишнинг ҳуқуқий асосларини белгилаш мақсадида ишлаб чиқилган.\n2. Банкрот деб эътироф этилган корхоналарни ихтиёрий равишда ёки хўжалик суди қарорига биноан тугатиш ишларини амалга ошириш тугатиш комиссиясининг асосий вазифаси ҳисобланади.\nихтиёрий равишда тугатиш тўғрисида қарор қабул қилинганда — банкрот корхона мулкдорлари томонидан тузилади. Бунда тугатиш комиссияси раислигига номзод Ўзбекистон Республикаси Макроиқтисодиёт ва статистика вазирлиги ҳузуридаги Иқтисодий ночор корхоналар ишлари қўмитаси (бундан кейин Қўмита деб аталади) билан келишилади. Тугатиш комиссиясини тузиш Қўмита буйруғи билан расмийлаштирилади;\nбанкрот корхона хўжалик суди қарорига биноан тугатилганда — Қўмита томонидан тузилади. Тугатиш комиссияси аъзолари қўмита буйруғи билан тайинланади. Тугатиш комиссиясига ишончли вакил бошчилик қилади, кейинчалик унинг номзоди хўжалик суди томонидан тасдиқланади.\n4. Тугатиш комиссияси таркибига:\nбанкнинг вакиллари киритилади.\nТугатиш комиссияси таркибига кредиторлар вакили киритилиши мумкин, у кредиторлар мажлисида сайланади.\n5. Ихтиёрий равишда тугатишда тугатиш комиссияси раиси тайинланган ва мажбурий равишда тугатишда ишончли шахс тасдиқланган вақтдан бошлаб қарздорнинг ишларини бошқариш бўйича барча ваколатлар, шу жумладан қарздорнинг мулкини тасарруф этиш бўйича ваколатлар уларга ўтади.\n6. Тугатиш комиссиясига тугатиш комиссиясининг раиси (ишончли вакил) бошчилик қилади, у ишларга раҳбарлик қилади, комиссия мажлисларини олиб боради, мажлислар протоколларини, тугатиш режасини ва бошқа ҳужжатларни тасдиқлайди. Тугатиш режаси қонун ҳужжатлари билан белгиланган тартибда тасдиқланади. Тугатиш давомида тугатиш режасига у ёки бу ҳолатларга боғлиқ ҳолда ўзгартиришлар киритилиши мумкин.\n7. Тугатиш комиссияси мажлислари заруриятга кўра, бироқ ҳар ойда камида бир марта ўтказилади.\n8. Тугатиш комиссияси мажлиси унда тугатиш комиссияси жами аъзоларининг учдан икки қисми қатнашганда ҳуқуқий кучга эга бўлади. Қарорлар тугатиш комиссиясининг мажлисда қатнашаётган аъзоларининг кўпчилик овози билан қабул қилинади. Тугатиш комиссиясининг қарори протокол билан расмийлаштирилади.\n9. Тугатиш комиссияси аъзолари унинг мажлисларида қатнашишга мажбурдирлар. Тугатиш комиссияси мажлисларида банкрот корхона меҳнат жамоаси вакили овоз бериш ҳуқуқисиз қатнашиши мумкин.\n10. Тугатиш комиссияси қўйилган вазифаларга мувофиқ:\nбанкрот корхонанинг мулкини ва мажбуриятларини хатловдан ўтказади, оралиқ тугатиш балансини тузади, тугатилаётган ашёлар миқдорини шакллантиради ва унинг қийматини аниқлайди;\nбанкрот корхона мулкини сотади;\nкредиторлар талабларини узади;\nбелгиланган тартибда тугатиш балансини тайёрлайди ва давлат реестридан чиқаради.\n11. Тугатиш ишлари давомида тугатиш комиссияси қарздор корхонанинг битта банкдаги фақат ягона сўмдаги ва ягона валютадаги ҳисоб рақамидан фойдаланиши шарт.\nҚарздор корхонанинг тугатиш ишлари бошланган вақтда банкда маълум бўлган, шунингдек тугатиш жараёнида аниқланган бошқа ҳисоб рақамлари уларнинг аниқланишига кўра тугатиш комиссияси раиси (ишончли шахс) томонидан ёпилиши керак.\nТугатиш ишлари давомида келиб тушадиган пул маблағлари ҳам қарздор корхонанинг ягона ҳисоб рақамига ўтказилади.\n12. Тугатиш комиссияси ўз ваколатларини амалга ошириш чоғида қарздор корхонанинг банкрот бўлишигача олиб келиниши муносабати билан қонунчиликка мувофиқ корхона мажбуриятлари бўйича субсидиар жавоб берувчи учинчи шахсларга нисбатан талаблар қўйишга ҳақлидир.\n13. Тугатиш комиссияси тугатиш ишлари тартиботини ўтказиш натижалари бўйича якуний ҳисобот тайёрлайди ва уни қарздор корхонани тугатиш тўғрисида қарор қабул қилган органга тасдиқлаш учун уч кун муддатда тақдим этади.\nТугатиш тўғрисида қарор қабул қилган орган ўн кун муддатда якунловчи ҳисоботни тасдиқлаши шарт.\nЯкуний ҳисобот кўрсатиб ўтилган муддатда тасдиқланмаган тақдирда у, қайтариш сабаблари кўрсатиб ўтилган ҳолда, пухталаштириш учун қайтарилади. Тугатиш комиссияси ўн кун муддатда аниқланган камчиликларни бартараф этади ва якунловчи ҳисоботни тасдиқлаш учун такроран тақдим этади.\n14. Якуний ҳисобот тасдиқланган тақдирда у банкрот корхонани давлат реестридан чиқариш учун рўйхатдан ўтказувчи органга:\nихтиёрий равишда тугатилган ҳолларда — тугатиш комиссияси раиси томонидан;\nмажбурий равишда тугатилган ҳолларда — хўжалик суди томонидан жўнатилади.\n15. Рўйхатдан ўтказувчи орган икки кун муддатда банкрот корхонани белгиланган тартибда давлат реестридан чиқаради.\n16. Тугатиш комиссияси банкрот корхонани тугатишни бир йилгача бўлган муддатда амалга оширади.\n17. Тугатиш бир йил давомида тугалланмаган тақдирда тугатиш комиссияси тугатиш муддатини олти ойга узайтириш тўғрисидаги ариза билан Қўмитага мурожаат қилади.\n18. Қўмита материалларни тайёрлайди ва банкрот корхонани тугатиш муддатини узайтириш ёхуд муддатни узайтиришни рад этиш тўғрисидаги таклифни Корхоналар банкротлиги ва санацияси масалалари бўйича Ҳукумат комиссиясига (кейинги ўринларда — Комиссия деб аталади) тасдиқлаш учун киритади.\n19. Комиссия мажлисининг банкрот корхонани тугатиш муддатини узайтиришни тасдиқлаш тўғрисидаги протоколи нусхаси Қўмита томонидан уч кун муддатда тугатиш комиссияси раиси (ишончли вакил)га берилади.\n20. Банкрот корхонанинг барча мулки белгиланган муддатда сотилмаган тақдирда тугатиш комиссияси раиси (ишончли вакил) тугатиш ишларини тугаллаш мақсадида мулкнинг сотилмаган қисмини давлат мулкига ўтказиш тўғрисида Қўмитага мурожаат қилади.\nҚўмита банкрот корхона мулкининг сотилмаган қисмини Ўзбекистон Республикаси Давлат мулки қўмитаси тасарруфига ўтказиш тўғрисида Комиссия мажлисига таклиф киритади.\nМулкнинг сотилмаган қисмини ўтказиш Комиссиянинг кўриб чиқиш натижаларига кўра, қонун ҳужжатларига мувофиқ амалга оширилади. Мулк ўтказилгандан кейин якуний ҳисобот тузилади.\n21. Мазкур Низомда назарда тутилган талаблар бузилган ҳолларда тугатиш комиссияси ҳаракатлари юзасидан манфаатдор шахслар томонидан хўжалик судига шикоят қилиниши мумкин.\n22. Тугатиш комиссияси ваколати банкрот корхона юридик шахсларнинг ягона давлат реестридан чиқарилган вақтдан бошлаб тўхтатилади.\n(Ўзбекистон Республикаси Ҳукуматининг қарорлари тўплами, 1999 й., 12-сон, 71-модда)


2019 йил учун закот, фитр ва фидя миқдори эълон қилинди - UzNews.uz\nЎзбекистон мусулмонлари идорасида Фатво ҳайъатининг 2019 йилги закот, фитр садақа ва фидя миқдори бўйича қарор имзоланди.\nҚарорга кўра, 1 грамм тиллонинг бугунги кунда бозорларимиздаги ўртача нархи 200 000 сўм эканлигини эътиборга олган ҳолда, 85 грамм тилло, яъни 17 000 000 сўмнинг қирқдан бир (1/40) ҳиссаси, яъни 425 000 сўм закот миқдори этиб белгиланди. Бу ҳақда Ўзбекистон мусулмонлари идораси хабар бермоқда.\nФитр садақасининг миқдори Тошкент шаҳар бозорларидаги нархга кўра:\n- 2 килограмм буғдойдан 6 000 сўм;\n- 4 килограмм арпадан 10 000 сўм;\n- 2 килограмм майиздан 70 000 сўм;\n- 4 килограмм хурмодан 100 000 сўм бўлади.\nҲар ким ўз имкониятига қараб ушбу тўрт маҳсулотнинг хоҳлаган бир туридан фитр садақасини бериши мумкин.\nБу йилги фидя миқдори бир мискиннинг бир кунлик озиқ-овқати баробарида бўлиб, унинг ўртача қиймати 15 000 сўм этиб белгиланган.


Статқўм Ўзбекистонда ўртача ойлик 2 млн сўмдан ошганини билдирди\n24 ноябр 2020, Тошкент вақти: 12:06\nЖорий йилнинг январь-июнь ойларида Ўзбекистон Республикаси бўйича юридик шахс мақомига эга бўлган корхона ва ташкилотларда ишловчиларнинг ўртача ойлик номинал ҳисобланган иш ҳақи 2 миллион 92 минг 600 сўмни ташкил этган. Бу эса 2018 йилнинг шу даврига нисбатан 30,1 фоизга кўпдир.\nБундан маълумот Ўзбекистон Давлат статистика қўмитаси сайтида келтирилади.\nМазкур иш ҳақига устама, мукофот, рағбатлантириш хусусиятига эга тўловлар, компенсация ва ишланмаган вақт учун ҳақ каби тўловлар ҳам киритилган.\nСтатқўм ҳисоботида келтирилишича, Ўзбекистонда энг кўп ойликни банк, суғурта, лизинг, кредит ва воситачилик соҳасида ишлаётганлар (ўртача ойлик миқдори 4 млн сўмдан кўпроқ) ҳамда ахборот ва алоқа соҳасида фаолият кўрсатаётганлар (3 млн 770 минг сўмдан зиёдроқ) оладилар.\nЭнг кам ойлик эса cоғлиқни сақлаш ва ижтимоий хизматлар кўрсатиш соҳасида ишлаётганларга (1 млн 448 минг сўм) берилмоқда.


Одамфурушлардан ҳамиша эҳтиёт бўлинг\nИИБ ҳудудий бошқармалари\nДавлат сайтларидан ҳаволалар\nАдвокатлик палатаси ҳужжатлари\nАдвокатлик фаолиятига оид ҳужжатлар\nКодексларга ўзгартиш ва қўшимчалар\n2019 4 11 608\nЎзбекистон Республикаси Конституциясининг 26-моддасида “Ҳеч ким қийноққа солиниши, зўравонликка, шафқатсиз ёки инсон қадр-қимматини камситувчи бошқа тарздаги тазйиққа дучор этилиши мумкин эмас”, деб таъкидланиши мамлакатимизда инсон, унинг ҳуқуқ ва эркинликлари энг олий қадрият сифатида эътироф этилганлиги белгисидир. Унга таҳдид қилиш ва зарар етказиш эса Республикамизда жиноят сифатида баҳоланади.\nЮртбошимиз «Бугун инсон ҳуқуқлари ва манфаатлари, уларни ҳар томонлама ҳимоялаш ва таъминлаш, жамиятни демократлаштириш ва эркинлаштириш йўллари ҳақида гапирар эканмиз, бу мавзу дунёда ҳар доим, айниқса, кейинги пайтларда энг ўткир ва долзарб масалага айланиб бораётганини яққол кузатиш мумкин ва буни табиий ҳол, деб қабул қилишимиз керак» деганида, одам савдоси ва шу каби трансмиллий жиноятчиликка қарши курашиш, унинг олдини олиш чора-тадбирларини ишлаб чиқиш, ҳуқуқ нормалари самарадорлигини оширишда қайси жиҳатларга кўпроқ эътибор қаратишимиз лозимлиги ҳақида фикр юритган бўлсалар ажаб эмас.\nТараққиёт сари дадил одимлаётган Ўзбекистонда ҳуқуқий давлатчилик ва фуқаролик жамияти барпо этишга астойдил ҳаракат қилинмоқда. Инсон ҳуқуқ ва эркинликларини таъминлаш юзасидан самарали воситалар қўлланилаётир. Шунингдек, одам савдоси сингари трансмиллий, чегара билмас жиноятга қарши курашишда ҳам энг таъсирчан услублардан фойдаланилмоқда.\nМаълумки, одам савдосига қарши курашиш, унинг олдини олиш, аниқлаш, унга чек қўйиш, оқибатларини бартараф этиш, жабрланганларга ёрдам кўрсатиш учун аввало ҳуқуқий асос мустаҳкам бўлиши керак. Шунинг учун парламентимиз БМТнинг бу борадаги конвенция ва протоколларини ратификация этиш ҳақидаги, «Одам савдосига қарши курашиш тўғрисида»ги қонунлари қабул қилинди. Юртбошимиз И.Каримовнинг «Одам савдосига қарши курашиш самарадорлигини ошириш чора-тадбирлари тўғрисида»ги Қарори соҳадаги ишларни янги босқичга олиб чиқишда муҳим аҳамият касб этди.\nЎзбекистон Республикаси 2003 йил 1949 йил 2 декабрдаги БМТнинг «Одамлар савдоси ва учинчи шахслар томонидан фоҳишабозликни ишлатилишига қарши кураш тўғрисидаги Конвенция»га, 2008 йилда «Одамлар, айниқса аёллар ва болалар савдосининг олдини олиш ва бу қилмиш учун жазолаш тўғрисидаги Конвенция»га, шунингдек БМТнинг трансмиллий уюшган жиноятчиликка қарши кураш тўғрисидаги Конвенциясини тўлдирувчи Протоколини ратификация қилди ва ушбуга асосан, одамлар савдоси тўғрисида аҳолига маълумотлар бериш, унинг қурбонларини ҳимоя қилиш ва бу соҳада ҳуқуқни муҳофаза қилувчи органларнинг фаолияти самарадорлигини оширишга қаратилган дастурларни қўллаб-қувватлаш орқали унинг олдини олиш ва унга барҳам бериш мажбуриятини ўз зиммасига олди.\nЎзбекистон Республикаси Жиноят кодексининг 135-моддаси мамлакатимиз жиноят қонунида янги нормалардан бўлиб, унинг ҳозирги таҳрири 2008 йил 17 апрелда Ўзбекистон Республикасининг «Одам савдосига қарши кураш тўғрисида»ги № ЎРҚ-154 сонли Қонуни қабул қилиниши муносабати билан Жиноят кодексига киритилди.\nМазкур модданинг 1-қисми “Одам савдоси”- яъни одамни олиш-сотиш ёхуд одамни ундан фойдаланиш мақсадида ёллаш, ташиш, топшириш, яшириш ёки қабул қилиш унча оғир бўлмаган жиноятлар қаторига киритилган.\nМодданинг 2-қисми жазони оғирлаштирувчи ҳолатлар назарда тутилиб, ўғирлаш, зўрлик ишлатиш билан, икки ёки ундан ортиқ шахсга нисбатан, такроран ёки хавфли рецидивист томонидан, хизмат мавқеидан фойдаланган ҳолда, Ўзбекистон Республикасининг давлат чегарасидан олиб ўтган, киши аъзоларини кесиб олиб, бошқа кишига кўчириш (трансплантат) мақсадида содир этилган қилмиш учун жавобгарлик белгиланган.\nМодданинг 3-қисми ҳар иккала қисмдан ҳам оғирлаштирувчи ҳолатларни назарда тутган, яъни ўн саккиз ёшга тўлмаганлиги айбдорга аён бўлган шахсга нисбатан содир этилган, жабрланувчининг ўлимига ёки бошқа оғир оқибатларга олиб келган ҳолатлар, ўта хавфли рецидивист томонидан ёхуд уюшган гуруҳ томонидан ёки унинг манфаатларини кўзлаб содир этилган ҳолатларнинг ижтимоий хавфи даражаси юқорилиги назарда тутилиб, улар учун 12 йилгача озодликдан маҳрум қилиш жазоси белгиланган.\nУшбу жиноятни шарҳлаб ўтадиган бўлсак, “Одам савдоси” бу ўз-ўзидан юз берадиган ёки тасодифий фаолият эмас, балки жиноятчилар томонидан жуда пухта ташкил этиладиган жараёндир. У ҳар доим уч босқичда ёллаш, ташиш ва эксплуатация жараёнида содир бўлади.\nБунга кўра, ёллаш одам савдоси жараёнининг биринчи босқичи бўлиб, қолган икки босқичи билан узвий боғлиқ ва уларни амалга ошириш учун қулай шароит яратади. Ташишэса талаб ва таклифга асосланади. Бунда жабрланувчилар жиноий гуруҳлар орқали иш кучига талаб кўп бўлган мамлакатларга жўнатилади. Одам савдосида жабрланувчиларни ташиш, жабрланувчи ёлланган мамлакат ташқарисида ҳам бўлиши мумкин. Бутун йўл давомида жабрланувчилар руҳий азоб ҳамда зўравонликка дуч келишлари, бир неча марта қайтадан сотиб юборишлари эҳтимоли бор.\nЭксплуатация одам савдосининг асосий элементи ҳисобланади. Эксплуатациянинг оммавийлашган шаклларидан бири сексуал (шаҳвоний) эксплуатация ҳисобланади. Шунингдек, одамнинг ишчи кучи сифатида эксплуатация қилиниши ҳам кўп учрайди.\nГарчанд оммавий ахборот воситалари орқали одам савдоси ва унинг аянчли оқибатлари тўғрисида батафсил маълумотлар берилишига қарамасдан, айрим фуқаролар мўмай даромад ҳақидаги ёлғон қурбонига айланиб қолмоқдалар. Айниқса бу жиноят 18-30 ёшдаги ёшлар ўртасида учраб келмоқда. Била ва кўра туриб, ушбу жиноятни қурбонига айланиб қолишмоқда. Бунга бир мисол.\nЖиноят ишлари буйича туман судида қурилган жиноий ишда ҳам бир неча фуқаролар Р.А.нинг (исми-шариф қисқартирилган) ўзга мамлакатдаги 400 АҚШ доллари миқдоридаги узликсиз маош ва қулай меҳнат шароити юзасидан айтган чупчакларига лаққа тушганлар. Ўзбекистон чегарасидан ўтгач, уларнинг паспортлари хорижлик “иш берувчи”лар томонидан олиб қўйилган. Эркидан ажралган юртдошларимиз эса оғир шароитларда 5 ой ишлашга мажбур бўлганлар. Табиийки, ваъда қилинган пулни ҳам ололмай, чет давлатдаги фаолият юритаётган мутасадди идоралар томонидан ўз юртларига ва оиласи даврасига қайтишларида ёрдам берилган.\nАфсуски, бундай мисолларни кўплаб келтириш мумкин. Шу сабабли ҳамиша огоҳ бўлинг, деймиз хорижда меҳнат қилиш юзасидан таклиф бўлдими, унинг қонунийлигига ишонч ҳосил қилинг. Қолаверса, чет элда ишлашни ташкил этиш юзасидан мамлакатимизда махсус мутасадди идора фаолият юритишини унутманг. Хар бир фуқароларнинг ҳуқуқ ва қонуний манфаатлари давлат ҳимоясида. Ўз хуқуқ ва манфаатларингиз топталишига йўл қўйманг.\nАбдураҳмонова Хуршида Хасанжоновна\nТошкент шаҳар “REVEKA-K”\nТекширишларда адвокат иштироки\nҲар бир жараёнга қонуний ёндошинг\nКўп ўқилган саволлар\nОналикдан маҳрум қилиш\nНикоҳни бекор қилиш?\nМен яшаб турган уйни 18 га тўлмаган қизимга расмийлаштириб берсам бўладими, уй онамни номида?\nОгоҳлантиришмаганликлари сабабли ишни қайта кўришларини талаб қилсам бўладими?\nТелефон: 71-200-8-002 Телефон: 95-146-54-32 E-манзил: inbox@oqlovchi.uz\n©2018 oqlovchi.uz - юридик хизматлар маркази. Барча ҳуқуқлар ҳимояланган.\n© 2015 Oqlovchi Theme. All rights reserved\nТуркумни танланг... Умумий саволлар Жиноят ҳуқуқи Фуқаролик ҳуқуқи Хўжалик ҳуқуқи